open-index/open-wikipedia-markdown huggingface dataset:
Šut (film)

***Šut*** () je zapadnonjemačko-francusko-italijansko-jugoslavenski pustolovni film snimljen 1964. godine u režiji Roberta Siodmaka. Predstavlja adaptaciju orijentalnog ciklusa romana Karla Maya. Protagonist, čiji lik tumači Lex Barker, je pustolov Kara Ben Nemsi koji u drugoj polovici 19. vijeka zajedno sa svojim drugom Hadschi Halef Omarom (čiji lik tumači Ralf Wolter) dolazi u Albaniju pod osmanskom vlašću. Radnja prikazuje kako se tamo sukobljava sa bandom otmičara koju vodi tajanstveni "Šut" i koja terorizira lokalno stanovništvo. *Šut*, za čije je snimanje snažan poticaj dao veliki uspjeh adaptacija Mayovih vestern-romana je sniman na lokacijama na Kosovu i Crnoj Gori, a za jednu scenu je i tadašnji jugoslavenski predsjednik Tito posudio svoju jahtu.

## Vanjske veze
* 
* ''Der Schut'' bei Filmportal.de
Dnevno

**Dnevno** je desničarski novinski portal sa sjedištem u Zagrebu. Osnovan je 2012. godine. Njegove kolumne i ostali dio sadržaja karakterizira orijentacija prema radikalnom hrvatskom nacionalizmu, a često je bio predmet optužbi za promoviranje srbofobije, kao i paraznanstvenih ideja i teorija zavjere. Relativno brzo se nametnuo kao jedna od najpopularnijih internetskih stranica u Hrvatskoj, odnosno najpopularniji internetski portal desne orijentacije uz Narod.

Njegov vlasnik Miljenko (Michael) Ljubas je ubrzo nakon toga osnovao slične portale u susjednim zemljama - u Srbiji dnevno.rs koji na sličan način promovira srpski nacionalizam te u BiH dnevno.ba koji promovira bošnjački, i u manjoj mjeri hrvatski nacionalizam. 

Od 2013. izlazi i tiskano izdanje u obliku tjednika 7Dnevno.

2017. godine ga je preuzela Marija Dekanić, članica centrističke Hrvatske narodne stranke, a što je u hrvatskoj javnosti izazvalo špekulacije o mogućoj promjeni njegove ideološke orijentacije.

## Kontroverze
*Dnevno* je često kritiziran kao neozbiljan i nepouzdan izvor: među njihovim vijestima nalaze se razne diskreditirane teme iz pseudoznanosti, poput onih da je Zemlja ravna ploča, da se na nebu vide "dva Sunca", da je Justin Bieber reptil, da je evolucija "sotonino djelo", da se "Zemlja pomaknula", da stiže planet Nibiru, da "Paul Walker nije mrtav", ukazivanje na navodne kontroverze oko cijepljenja i druge teorije urote. 

Uz to, našli su se razni tekstovi krajnje desnog sadržaja,

Hrvatsko novinarsko društvo (HND) je 2013. osudilo tekst "Hrvatska je zemlja majmuna" u kojem je *Dnevno* javno prozvao četiri hrvatska političara zbog toga što "nisu kršteni". HND je stoga te novine kritizirao zbog "fašističko-rasističko-šovinističkih stavova", a sam tekst nazvao "smećem" koji potiče na govor mržnje.Index.hr je isto opužio *Dnevno* za profašističke tekstove, kao i za "propagandu udruge *[[U ime obitelji]]*." Zbog ovakvih vijesti, i kako bi sačuvao vlastiti kredibilitet, hrvatski saborski zastupnik Josip Kregar na vlastito je traženje prestao biti kolumnist *Dnevnog*.

*Dnevno* istodobno i hvalio i kudio – ovisno o hrvatskom ili srpskom izdanju – Josipa Šimunića prilikom pozdrava 'Za dom spremni' na stadionu 2013.

## Izvori


## Vanjske veze
* www.dnevno.hr
* www.dnevno.rs
* Stranica na YouTubeu
Saimaa

**Saimaa** (čita se **Sajma**) je najveće finsko jezero koje leži na jugoistoku zemlje.

## Karakteristike
Saimaa leži sjeverozapadno od ruske granice - sjeveroistočno od Helsinkija. Ima površinu od 
1147 km² i najveće je jezero velikog - *Jezerskog sistema Saimaa*.
 
Jezero Saimaa leži na 76  metara nadmorske visine, prosječna mu je dubina 17 metara, a najveća 82 metara.
Jezero je danas povezano sa Finskim zaljevom - Kanalom Saimaa, sagrađenim 1856.

### Jezerski sistem Saimaa
Jezerski sistem Saimaa ima čak 4,377 km² i najveći je jezerski kompleks u Finskoj. 
To je jedan labirint jezera koji se račva u dvije grane i proteže na sjever u dužini od nekih 350 km od grada Lappeenranta koji leži na samom jezeru Saimaa do Iisalmia na zapadnoj grani i Nurmesa na istočnoj grani. 
To je kompleks od oko 120 jezera

Kopleks Saimaa je neprekinuti niz jezera, rijeka i potoka čije se vode polako slijevaju od sjevera prema jugu u Jezero Saimaa, iz kog istječu Rijekom Vuoksi u pravcu jugoistoka i Rusije gdje uviru u Ladogu, najveće evropsko jezero.
Sliv - Kopleksa Saimaa pokriva većinu jugoistočne Finske, područje veličine Belgije, koji se proteže od ruske 
granice na istoku gotovo do jezera Oulujärvi na sjeveru. Dužina svih obala tog kompleksa je najveća na svijetu, 
gotovo 15.000 km, uz impresivan broj otoka - 14.000, što svjedoči da se radi o pravom labirintu.

Saimaa je formirana za ledenog doba kao ogromni glečer debljine više od kilometra koji je pokrivao 
čitav taj kraj, kad se otopio nastala je Saimaa kao niz slatkovodnih bazena odvojenih od mora na 76 m prosječne 
nadmorske visine.

Ekspoatacija šuma, poizvodnja celuloze i papira temelj su regionalne privrede. Jezerski kompleks omogućuje bitne prometne veze, između većih gradova u regiji. Velike hidroelektrane podignute su na južnom dijelu jezerskog 
kompleksa, naročito kod grada Imatre.

Slikovit mozaik voda, brda i šuma - Saimaa, privlači brojne turiste.

## Povezano
* Lista najvećih finskih jezera

## Reference

## Vanjske veze

* ''Lake Saimaa'' na portalu Encyclopædia Britannica
Vuoksi

**Vuoksi** (ruski: *Вуокса*) je rijeka na jugoistoku Finske i sjeverozapadu Rusije 
duga 153 km.

Vuoksi zapravo i nije rijeka u klasičnom smislu već kompleksan hidrografski sistem formiran od brojnih međusobno poveznih.
jezera i vodotoka.

## Geografija

Vuoksi izvire iz Jezera Saimaa kod grada Imatre, na nadmorskoj visini od 74 
metra. Tu je nekad imao vodopad na čijem mjestu je početkom 20. vijeka izgrađena hidroelektrana (prva od dvije) 
Nakon 10 km toka kroz Finsku ulazi u Lenjingradsku oblast, gdje su u gornjem dijelu toka izgrađene još dvije 
protočne hidroelektrane Svetogorska i Lesogorska.

Nizvodno od posljednje hidroelektrane rijeka ima sve šire korito, a od grada Kamennogorska se to pretvara u pravi jezerski sistem. 
Nizvodno od sela Bariševo rijeka se širi na 2,5 km, da bi se uzvodno od sela Losevo podijelila na dva 
rukavca. Veći naglo skreće prema sjeveru, dok manji nastavlja svoj tok prema istoku gdje preko Losovskog kanjona utječe 
u Suhodolsko jezero (dugo 32 km i široko od 3 - 4 km). Iz jezera istječe pod imenom Burnaja i kod sela Solovjovo uvire u 
Ladoško jezero

Sjeverni rukavac teče preko brojnih uskih kanjona, i proširenja, protiče kroz Balakanovsko jezero, da se u ravnini Jezera Lopata razdoji 
u dva rukavca, koji se ponovno spajaju u velikom jezeru Vuoksa, poznatom po brojnim otocima i uvalama. 
Iz jezera Vuoksi ističe u dva vodotoka, glavni (dug nekih 4,5 km) protiče kroz grad Priozersk i uvire u Ladogu, dok manji zvan Tihaja zavija prema sjeveru pa nakon toka od nekih 6&nbsp;km i on ulazi u Ladogu.

Od ukupno 153&nbsp;km - Vuoksi  teče kroz Rusiju 143&nbsp;km), površina njegova sliv iznosi 68.501 km².
Duž njegova korita djelomično ide i željeznička pruga i cesta za Finsku.

Vuoksi je još početkom 19. vijeka imao samo jedno ušće u Ladogu kod grada Priozerska, a danas ih ima tri jer se račva na više rukavaca.

## Reference

## Vanjske veze

* ''Vuoksen synty ja Vuoksenlaakso'' na portalu Käpylänkuja  
* ''Реки системы Вуоксы'' na portalu Туристская водная энциклопедия
Savez Anjala

**Savez Anjala** (švedski: *Anjalaförbundet*) bio je pokret u švedskoj vojci grupe oficira 
uglavnom finske nacionalnosti, koji su nezadovoljni razvojem Rusko-švedskg rata 1788. 
organizirali zavjeru protiv inicijatora tog rata kralja Gustava III.

## Historija

Ubrzo nakon izbijanja rata 1788. - 113 oficira razmještenih u finskom garnizonu Anjala (današnja Kouvola) sastavili su dokument  *Deklaraciju Anjalskih konfederalista* i dostavili ga ruskoj carici Katarini Velikoj. 

Ona je od potpisivanja Aboskog mira formalno bila i *Velika [[Vojvoda|vojvotkinja]] Finske*, pa su je oni kao suvladara pozvali na sklapanje mira i povratak stanju iz 1743. kad je finsko plemstvo za ruske okupacije imalo veća prava nego za vladavine apsolutistički nastrojeg Gustava III. U drugom dokumentu koji su sastavili *Uvjetima finske armije*, zatražili u abdikaciju Gustava III.
 
Kad je kralj Gustav III saznao za te dokumente, zatražio je od oficira da ih odbace u zamjenu za pomilovanje. Oni su to odbili, i odgovorili da je taj rat - nepravedan, pa se zbog tog švedska vojska ne bori kako treba, usput su odbacili kvalifakacije da je to izdajnički čin.

Nezadovoljan tim objašnjenjem Gustav III je kaznio zavjerenike iz Anjala, ali tek 1789: i to nakon što je izveo prvi uspješan kontranapad na zapadnom frontu protiv Danaca: 

Samo jedan od njih pukovnik Johan Henrik Hästesko (1741. - 1790.) je pogubljen, a većina ostalih osuđena na dugotrajne zatvorske kazne.

## Izvor

## Vanjske veze
* ''Anjala League'' na portalu Encyclopædia Britannica
Lista graničnih prijelaza Bosne i Hercegovine

Bosna i Hercegovina graniči sa tri susjedne države: Hrvatskom, sa 932 km, Srbijom, sa 357 km i Crnom Gorom sa 249 km zajedničke granice. Granica sa Hrvatskom je od 1. jula 2013. godine granica Evropske Unije, a predviđeno je da se promet na hrvatskoj granici odvija po Šengenskom sporazumu.

## Kategorije graničnih prijelaza
Zakonska osnova kategriziranja graničnih prijelaza (GP) Bosne i Hercegovine sa susjednim državama je Odluka Vijeća ministara o graničnim prijelazima od 3. maja 2012. godine. Ova odluka definira četiri kategorije graničnih prijelaza:

* Međunarodni granični prijelaz I kategorije: za osobe i teret; 
* Međunarodni granični prijelaz II kategorije: kao GP I kategorije osim teretne robe, koja se mora kontrolirati ili oporezovati;
* Međunarodni granični prijelaz za putnički saobraćaj: samo sa osobe i putnički prtljag; 
* Granični prijelazi za pogranični saobraćaj: samo za prijelazak osoba sa mjestom stanovanja u pograničnoj oblasi (tzv. IV kategorija GP);

Granični prijelazi prve tri kategorije su vremenski neogranično prohodni.

## Hrvatska
### Cestovni prijelazi

### Željeznički promet

## Srbija
### Cestovni prijelazi

### Željeznički promet

## Crna Gora

## Reference

## Literatura
* Službeni list Bosne i Hercegovine, broj 39.
Ramiz Delalić

**Ramiz Delalić**, poznat i po nadmiku **Ćelo** (15. februar 1963 - 27. jun 2007) bio je bosanskohercegovački kriminalac i vojni zapovjednik, poznat po kontroverznoj ulozi u događajima vezanim za početak rata u BiH.

1. marta 1992. se Delalić nalazio u grupi naoružanih Muslimana koja je napala srpske svatove u Sarajevu, pri čemu je ubijen Nikola Gardović, a ranjen srpski pravoslavni svećenik Radenko Mirović. Incident, koji se zbio u atmosferi pojačanih tenzija izazvanih održavanjem referenduma o nezavisnosti. Taj događaj predstavlja uvod u početak opsade Sarajeva, odnosno rata u BiH.

Iako je protiv Delalića pokrenuta istraga, a on ubistvo nedugo potom priznao u intervjuu za Televiziju Sarajevo za njega nikada nije odgovarao. Razlog za to je bilo njegovo aktivno učešće u obrani grada, za vrijeme koga je imenovan zamjenikom komandanta 9. brdske brigade ARBiH, kao i to da je među muslimanskim stanovništvom uživao status heroja, ali i, za razliku od nekih drugih kriminalaca, iskazao potpunu vjernost vladi na čelu sa Alijom Izetbegovićem. Proces je nekoliko puta pokretan, ali nikada nije dovršen.

Delalić je godinama nakon rata ubijen u atentatu koji se obično pripisuje njegovim neprijateljima i suparnicima iz kriminalnog miljea.
Priozersk

**Priozersk** (ruski: *Приозе́рск*, finski: *Käkisalmi*, švedski: *Kexholm*)  je pogranični 
grad i riječna luka od 19,004 stanovnika, on je i administrativni centar istoimenog rajona osnovanog 1944. velikog 3597 km² u kom živi 58 008 ljudi u 103 naselja.

## Geografija

Priozersk leži na sjeverozapadu Lenjingradske oblasti na ušću sjevernog rukavca Rijeke Vuoksi u Jezero Ladoga udaljen 120 km sjeverno od Sankt Peterburga.

## Historija

Priozersk se prvi put spominje u novgorodskim zapisima kao utvrda Karela 1143. pod imenom **Korela**.  Tako se i grad zvao sve do 1611. a onda do 1948. po švedskom *Kexholm*.

U čast pobjede nad Šveđanima Novgorođani su po nalogu arhiepiskopa Kiementa podigli 1296. kamenu crkvu Uskrsnuća.

Veliki Novgorod vladao je Korelom do 16. vijeka.
Šveđani su 1411. zauzeli Korelu, ponovno ju je oslobodio knez Lugvenem.

Nakon dugotrajne opsade Šveđani su 2. marta 1611. zauzeli Korelu, koju su branili guverner Ivan Mihajlovič Puškin i episkop Silvestar.

Nakon sklapanja Ništatskog mira 1721. tadašnji Kexholm pripao je Ruskom Carstvu.

Finska vojska je 21. augusta 1941. zauzela grad,

Nakon Drugog svjetskog rata 1946. osnovana je srednja škola a od 1948. grad se zove Priozersk.

## Privreda
Priozersk je industrijski grad poznat po drvnoj industriji i tvornici celuloze.

## Reference

## Vanjske veze

* stranice grada''
Imatra

**Imatra** (švedski: *Vilmanstrand*) je grad i općina od 28,219 stanovnika, na jugoistoku Finske.

## Geografija

Imatra leži na jugoistoku Jezera Saimaa, na mjestu gdje ističe Rijeka Vuoksi, desetak 
km od ruske granice.

## Historija
Imatra se prvi put spominje 1541. u poreznim izvještajima, prikupljenog poreza od ribolova na losose.

Nekadašnji vodopadi kod Inatre (Imatrankoski) najstarija su finska turistička atrakcija, njihovoj popularnosti doprinjeo je posjet ruske carice Katarine Velike 1772.

Turizam u Imatri imao je vrhunac krajem 
19. početkom 20. vijeka, kad su ga posjećivali bogati građani Sankt Peterburga. U to vrijeme Veliko Vojvodstvo Finska bilo je dio Carske Rusije, broju posjetioca pridonio je i dolazak željeznice 1892. i izgradnja hotela uz jezersku plažu 1903.

Turizam je propao nakon Prvog svjetskog rata, kad je granica prema SSSR-u postala praktički zatvorena.

Industrijski razvoj mjesta započeo je 1880. kad je koncern Tornator Oy osnovao tvornicu celuloze i papira. Nakon završetka hidroelektrane - Imatrankoski 1929. (na mjestu vodopada) osnovan je niz novih industrijskih postrojenja, od drvnoprerađivačkih do željezare (1936.) i velike pilane koncerna *Enso-Gutzeit Oy* - 1935.

Općina Imatra osnovana je nakon Drugog svjetskog rata - 1948. spajanjem tri industrijska naselja koja su ranije pripadali 
općinama Ruokolahti, Joutseno i Jääskeen.
Imatra je status grada dobila 1971. odtad je izrastla u moderan grad, iako i danas razbacan u tri dijela.

## Privreda
Najveći poslodavac u gradu je drvnoprerađivački koncern Stora Enso.

## Gradovi prijatelji

## Reference

## Vanjske veze

* ''Službene stranice grada''
Tampere

**Tampere** [ˈtɑmpere] (švedski **Tammerfors** [tamɛrˈfɔʂ]), drugi po veličini grad Finske od 220,446 stanovnika, veliki industrijski i obrazovni centar, prometna jezerska 
luka i važno željezničko čvorište.

Tampere je i centar konurbacije u kojoj su pored njega gradovi i općine Nokia, Ylöjärvi, Kangasala, Lempäälä i Pirkkala u kojoj živi 321,481 stanovnika.

## Geografija

Tampere leži u jugozapadnoj Finskoj, udaljen 177 km sjeverozapadno od Helsinkija. Centar grada leži na prevlaci između jezera Näsijärvi i Pyhäjärvi, na mjestu gdje vode iz Jezera Näsijärvi 
slapovima Tammerkoski otiču u Jezero Pyhäjärvi.

## Historija
Tampere je osnovan 1779., ali je ostao mali i beznačajan sve do 1821. kad mu je ruski car Aleksandar I., u namjeri da potakne njegov rast, odobrio bescarinski uvoz sirovina i opreme. Taj privilegij Tampere je uživao do 1905., ali je to bilo dovoljno da potakne industrijsku ekspanziju grada.

Kod Tampera se odigrala bitka za Finskog građanskog rata - 1918. u kojoj su desničarske vladine snage (zvani Bijeli) izvojevale važnu pobjedu nad ljevičarskim pobunjenicima (zvani Crveni).

## Znamenitosti i obrazovanje

Tampere je novi moderan grad, poznat po finim primjerima suvremene finske arhitekture koje su izveli Carl Ludwig Engel, Lars Sonck, Viljo Revell i bračni par Reima i Raili Pietilä.

Od kulturnih institucija Tampere ima Historijski muzej Häme (osnovan 1804.), Muzejski centar Vapriikki i Centralni muzej rada. 
Ostale atrakcije grada su katedrala dovršena 1907. u duhu romantizma, palača biblioteke, dovršena 1986. koju iz milja zovu Metso,

Simbol grada je 168 m visoki opservacijjski toranj - Näsineula.

Grad ima dva univerziteta Tehnološki i Univezitet Tampere. 
 
## Gradovi prijatelji

## Reference

## Vanjske veze

* ''Službene stranice grada''
Univerzitet u Baltimoru

**Univerzitet u Baltimoru** () je javni istraživački univerzitet sa sjedištem u Baltimoru u saveznoj državi Maryland u Sjedinjenim Američkim Državama. Univerzitet je originalno osnovan 1825. 

## Reference

## Vanjske veze
*
NGC 4413

**NGC 4413** (također poznat kao **IRAS 12239+1253**, **MCG 2-32-49**, **NGC 4407**, **PGC 40705** i **UGC 7538**) je prečkasta spiralna galaksija koja je udaljena oko 5 miliona sg od Zemlje i nalazi se u sazviježđu Djevica. Najveći prečnik je 2,30 (3 hiljade sg) a najmanji 1,4 uglovnih minuta (1 hiljada sg). Prvo otkriće je napravio John Frederick William Herschel 4. maja 1829. godine.

## Najbliži NGC/IC objekti
Sljedeći spisak sadrži deset najbližih NGC/IC objekata.

## Povezano
* Novi opći katalog
* Spisak NGC objekata
* Spisak galaksija

## Napomene
*  Prividna magnituda od 11,9 – Apsolutna magnituda: *M = m - 5 ((log<sub>10</sub> D<sub>L</sub>) - 1)*, gdje je *m=11,9* i *D<sub>L</sub>=1,4 * 10<sup>6</sup>*.
*  2,30 uglovnih minuta – *S = A * D * 0,000291 * P*, gdje je *A=2,30*, *D=1,4* i *P = 3,2616*.
*  Bazirano na euklidsku udaljenost.

## Reference




## Literatura
*  
*  
*  
  
## Vanjske veze
### NGC 4413

*  NGC 4413 na Aladin pregledaču
### NGC katalog
*  Interaktivni NGC Online Katalog
*  Astronomska baza podataka SIMBAD
*  NGC katalog na Messier45.com 
*  NGC/IC projekt 
*  NGC2000 na NASA sajtu 
*  NGC na ''The Night Sky Atlas'' sajtu
Bitka za Kupres (1992)

**Bitka za Kupres**, u srpskim izvorima navođena kao **Operacija Kupres**, se odigrala u aprilu 1992. na samom početku rata u BiH na području jugoazapdne Bosne između paravojnih formacija novoproglašene Srpske Republike Bosne i Hercegovine uz podršku snaga JNA na jednoj, te pretežno bosanskohrvatskih paravojnih formacija uz podršku susjedne Hrvatske na drugoj strani. Cilj obiju strana je bio ostvariti nadzor nad gradom Kupres, odnosno strateški važnom Kupreškom visoravni sa koje su se mogle nadzirati ključne komunikacijske rute u tom dijelu zemlje. I srpske paravojne formacije su prije bitke formalno pripadale snagama Teritorijalne obrane koja se, međutim, tokom raspada SFRJ podijelila na etničkoj osnovi; hrvatske snage su se tokom same bitke službeno preimenovale u Hrvatsko vijeće obrane. Obje strane su bile dobro pripremljene za bitku i na samom početku kontrolirale dijelove Kupresa. Ispočetka su u njoj najviše uspjeha imali Hrvati, te su do 6. aprila uspjeli zauzeti cijeli grad i zarobiti veliki broj pripadnika srpskih snaga. Međutim, intervencija oklopnih snaga Kninskog korpusa JNA je preokrenula situaciju u srpsku korist; hrvatske snage su prisiljene na povlačenje prema Šuici, gdje su uspostavljena linija fronte koja se neće mijenjati sve do operacije Cincar u jesen 1994. godine. Bitka za Kupres je predstavljala prvu veću bitku rata, a tokom nje su, prema suprotstavljenim navodima, obje strane počinile ratne zločine.

## Literatura
*
*
*
*
*
Banjalučki incident

**Banjalučki incident** je incident koji se desio 28. februara 1994. kada su američki avioni F-16, koji su dejstvovali u okviru operacije NATO pakta *Deny Flight* presreli 6 aviona Ratnog vazduhoplovstva Vojske Republike Srpske J-21 Jastreb koji su se vraćali nakon napada na fabriku municije u Bugojnu i fabriku oružja u Novom Travniku. Tom prilikom oborena su četiri aviona J-21 Jastreb, dok su dva napustila vazdušni prostor Bosne i Hercergovine i uspela da slete na aerodrom u Udbini. Poginula su tri pilota RV i PVO VRS, Ranko Vukmirović, Zvezdan Pešić i Goran Zarić.

## Reference
Espoo

**Espoo** (švedski: *Esbo*) je formalno drugi po veličini grad Finske sa svojih 260,753 stanovnika.

Ali kako je on zapravo dio konurbacije Veliki Helsinki u kojoj živi 1,193,187 stanovnika Tampere je ipak drugi najveći urbani centar Finske.

## Geografija
Espoo leži na jugu Finske u ravničarskom kraju, prošaranom brdašcima, zapadno od Helsinkija, udaljen svega dvadesetak km, tako da je praktički samo predgrađe toga grada. 
 
## Historija

Sve do 19. vijeka srednjeg vijeka Espoo je bio maleno selo na cesti za Helsinki sa crkvom izgrađenom 1458.

Espoo je u grad izrastao tek nakon Drugog svjetskog rata, kao stambeno predgrađe Helsinkija, tako da je status grada dobio tek 1972.
Danas je poznat kao uspješan centar novih tehnologija u kom djeluje više od 200 međunarodnih korporacija.

## Znamenitosti i obrazovanje

Najveća atrakcija tog modernog grada je atelje slikara Akseli Gallen-Kallela, kog je on podigao između 1911. - 13. 
po uzoru na zamak, u kom je danas smješten muzej Tarvaspää.

U gradu djeluje Helsinški tehnološki univerzitet (osnovan 1908.) i Univerzitet Aalto (osnovan 2010.)

## Privreda
Espoo je sjedište kompanije Nokia, a tu su i Microsoft Mobile, Neste, Fortum, Orion, Kone, Outokumpu, Rovio, Remedy ...

## Gradovi prijatelji

## Reference

## Vanjske veze

* ''Službene stranice grada''
Admiral Mahić

**Admiral Mahić**, rođen 19. januara 1948. u Banjoj Luci, je bosanskohercegovački književnik. Umro je 19. septembra 2015.

## Bibliografija

### Knjige pjesama

*Ljubavna inspiracija, Sarajevo, 1977.
*Epilepsija cvjetova, Sarajevo, 1981.
*Atlasna imperija, Sarajevo, 1985.
*Glasno zrim, Tuzla, 1988.
*Kameni stol, Sarajevo, 1990.
*Zvono, Sarajevo, 1990.
*Sahara, Sarajevo, 1993.
*Vijavica iz pisaćeg stroja
*Džajina loza
*Treba biti priseban
*Majčine ruže

### Drame

*Brod na Miljacki, 1982.
*Je li ovo cesta, 1982.

## Reference
Jackie Collins

**Jacqueline Jill "Jackie" Collins** OBE (4. oktobar 1937 – 19. septembar 2015) bila je britansko-američka književnica, koja je stekla popularnost ljubavnim romanima često začinjenim eksplicitnim prikazima seksa i raznih oblika društvene patologije. Mnogi od njih su bili ekranizirani, uključujući *[[The Stud (roman)|The Stud]]* i *[[The Bitch (roman)|The Bitch]]*, u čijim je filmskim verzijama glumila njena starija sestra Joan Collins.

## Bibliograpfija
* *[[The World Is Full of Married Men]]* (1968)
* *[[The Stud (novel)|The Stud]]* (1969)
* *[[Sunday Simmons & Charlie Brick]]* (kasnije *[[Sinners (roman)|Sinners]]*) (1971)
* *[[Lovehead]]* (later *[[The Love Killers]]*) (1974)
* *[[The World Is Full of Divorced Women]]* (1975)
* *[[Lovers and Gamblers]]* (1977)
* *[[The Bitch (roman)|The Bitch]]* (1979)
* *[[Rock Star (roman)|Rock Star]]* (1988)
* *[[American Star (roman)|American Star]]* (1993)
* *[[Thrill!]]* (1998)
* *[[Lovers & Players]]* (2006)
* *[[Married Lovers]]* (2008)
* *[[Poor Little Bitch Girl]]* (2009)
* *The Power Trip* (2012)

;serija *Hollywood* 
* *[[Hollywood Wives (roman)|Hollywood Wives]]* (1983)
* *[[Hollywood Husbands]]* (1986)
* *[[Hollywood Kids (roman)|Hollywood Kids]]* (1994)
* *[[Hollywood Wives: The New Generation]]* (2001)
* *[[Hollywood Divorces]]* (2003)

;romani *Santangelo*

* *[[Chances (roman)|Chances]]* (1981)
* *[[Lucky (roman, Collins)|Lucky]]* (1985)
* *[[Lady Boss]]* (1990)
* ** (1996)
* *[[Dangerous Kiss]]* (1999)
* *[[Drop Dead Beautiful]]* (2007)
* *[[Goddess of Vengeance (roman)|Goddess of Vengeance]]* (2011)
* *[[Confessions of a Wild Child]]* (2013)
* The Santangelos (2015)

;serija Madison Castelli
* *[[L. A. Connections]]* (roman u nastavcima):
** *Power* (1998)
** *Obsession* (1998)
** *Murder* (1998)
** *Revenge* (1998)
* *[[Lethal Seduction]]* (2000)
* *Deadly Embrace* (2002)

;ostalo
* *The Lucky Santangelo Cookbook* (2014)

## Vanjske veze

* 
* 
* Jackie Collins at the Internet Book List 
* Jackie Collins at the Notable Names Database
* Jackie Collins' video interview with stv 
* She Loves Hot Reads
Nokia (Finska)

**Nokia** je grad u Finskoj od 32,690 stanovnika,  dio konurbacije Veliki Tampere u kojoj su pored njega gradovi i općine; Ylöjärvi, Kangasala, Lempäälä i Pirkkala u kojoj živi 321,481 stanovnika.

## Geografija
Nokia leži u jugozapadnoj Finskoj, na rijeci Näsijärvi pritoci Kokemäenjokija, udaljena petnaestak km zapadno od Tamperea.

## Historija

Nokia se prvi put spominje 1505. kao selo istoimenog feuda u parohiji Pirkkalan. Sve do 19. vijeka bilo selo ali pod 
imenom - Pohjois Pirkkalan (Sjeverni Pirkkalan). Starije ime Nokia izgleda da je imalo veze sa dabrom, i njegovim krznom, čijom su se trgovinom stanovnici u davnini bavili.

Industrijski razvoj Nokije započeo je 1868. kada je rudarski inženjer Knut Fredrik Idestam podigao tvornicu 
celuloze, iz nje je izrastao današnji telekomunikacijska div Nokia. Drugi veliki pogon u 
gradu bila je tvornica gume (Suomen Gummitehdas Oy) podignut 1904. Te dvije kompanije su se 1967. udružile (zajedno 
sa kompanijom Suomen kaapelitehdas Oy) i osnovale Nokiju.

Okrug Pirkkalan je 1922. podijeljen na  Etelä (Južni) i Pohjois (Sjeverni) Pirkkalan, koji su od 1937. postali prigradske 
općine Tamperea.

Od 1938. Pohjois Pirkkalan preimenovan je u Nokiu, dok je Etelä Pirkkalan skratio svoje ime na Pirkkalan,

Općina Nokia se znatno proširila 1970, kad su joj pridodane općine Suoniemi i Tottijärvi, pa je 1977. dobila 
status grada.

## Privreda

U Nokiji i danas rade tvornica celuloze pod imenom - Georgia-Pacific Finland Oy i tvornica gume kao 
Nokian Renkaat.

Ali od 2008. telekomunikacijska kompanija Nokia više ne posluje u Nokiji, već je upravu preselila u Espoo. a 
glavnu tvornicu u 200&nbsp;km udaljeni Salo.

## Gradovi prijatelji

## Reference

## Vanjske veze

* ''Službene stranice grada''
Kamennogorsk

**Kamennogorsk** (ruski: *Каменногорск*, finski: *Antrea*, švedski: *S:t Andree*) je grad od 7468 stanovnika, on je i administrativni centar istoimenog rajona osnovanog u kom živi 12760 ljudi.

## Geografija
Kamennogorsk leži na sjeverozapadu Lenjingradske oblasti na lijevoj obali Rijeke Vuoksi (nedaleko od Jezero Ladoga) udaljen 169 km sjeverno od Sankt Peterburga.

## Historija
Antrea je bila selo do 1890. tad je povezana željezničkom prugom sa Viborgog, i odtad se razvila, jer se počeo eksploatirati granit, kog je bilo dosta u okolici.
Od 1918. do 1940. bila je u sastavu Finske. Kad je ušla u sastav SSSR-a 1940. dobila je status grada. Finska je vladala gradom ponovno od 1941. do 1944., nakon oslobođenja je prezvana 1948. u Kamennogorsk.

## Privreda
Kamennogorsk je poznat po tvornici celuloze i kamenolomima granita.

## Reference

## Vanjske veze

* ''Službene stranice grada''
Vantaa

**Vantaa** (švedski: *Vanda*) je treći po veličini grad Finske od 208,098
stanovnika.

Vantaa je dio konurbacije Veliki Helsinki u kojoj živi 1,193,187 stanovnika

## Geografija
Vantaa leži u jugu Finske, duž rijeke Vantaa, dvadesetak km sjeverno od 
centra Helsinkija.

## Historija

Vantaa je gotovo sve donedavno bila predgrađe Helsinkija, zvano Helsingin Pitäjä (Helsinški okrug). Upravo pod imenom Helsinge 
je prvi put zabilježena 1351. u ispravi švedskog kralja Magnusa II, u kojoj on dodjeljuje pravo na 
ribolov na Rijeci Vantaa estonskom samostanu Padise.

Vantaa je novi grad, koji je status grada dobio tek 1972.

Tek 1974. mjestu je promjenjeno ime iz Helsingin  u Vantaa, po rijeci na kojoj leži.

## Znamenitosti i obrazovanje

Vantaa je novi grad, moderne arhitekture, od starijih građevina ima crkvu sv. Laurin iz 1492.
Atrakcija je Finski muzej avijacije, pored aerodroma i Gradski muzej u zgradi nekadašnje željezničke stanice.

Vantaa je dom finskog naučnog centra Heureka i dva univerziteta Metropolia i Laurea..

## Privreda i transport

Vantaa je sjedište brojnih kompanija, između ostalih to su; Finnair, Finavia, Air Finland, Blue1, R-kioski, Tikkurila Oyj, Veikkaus Oy i Metsähallitus.

Pored grada leži najveći finski aerodrom Helsinki - Vantaa. 
 
## Gradovi prijatelji

## Reference

## Vanjske veze

* ''Službene stranice grada''
FIBA EuroBasket 2015.

**Evropsko prvenstvo u košarci 2015.** (**Eurobasket 2015**) je 39. po redu evropsko košarkaško prvenstvo za muškarce koje je održano u Francuskoj, Hrvatskoj, Nemačkoj i Letoniji. Prvobitno takmičenje je trebalo da se održi u Ukrajini, ali je zbog nestabilne političke situacije i rata u toj zemlji FIBA Evropa odlučila da domaćinstvo dodjeli drugoj zemlji (zemljama). 
Na osnovu rezultata sa Evropskog prvenstva 2015 poznati su prvi učesnici košarkaškog turnira na Ljetnjim olimpijskim igrama 2016. u Rio de Žaneiru. Branilac titule je Francuska.

Novi evropski prvak je Španija poslje pobjede 80:63 protiv Francuske.

## Gradovi domaćini

## Učesnici

## Sastavi reprezentacija

## Žrjeb
Žrjeb je održan 8. decembra 2014. u Diznilendu, Francuska. 

## Prvi krug
* Sva vremena su po srednjeevropskom vremenu.

### Grupa A ([[Monpelje]], [[Francuska]])

----

----

----

----

### Grupa B ([[Berlin]], [[Nemačka]])

----

----

----

----

### Grupa C ([[Zagreb]], [[Hrvatska]])

----

----

----

----

### Grupa D ([[Riga]], [[Letonija]])

----

----

----

----

 

## Eliminaciona faza

:Sve utakmice će se igrati u Areni Pjer Morua u Lilu, Francuska.
* Sva vremena su po srednjeevropskom vremenu.

### Osmina finala

----

### Četvrtfinale

----

### Baraž kvalifikacije za olimpijske igre

### Utakmica za sedmo mjesto

### Polufinale

----

### Utakmica za treće mjesto

### Finale

## Nagrade



## Najbolja petorka prvenstva

*  Serhio Rodrigez
*  Goran Dragić
*  Jonas Mačijulis
*  Jonas Valančjunas
*  Pau Gasol

## Konačan plasman

## Reference
University of Minnesota Press

**University of Minnesota Press** je sveučilišni nakladnik u američkom gradu Minneapolis, osnovan 1925.

## Vanjske veze
* Zvanični website
University Press of Kentucky

**University Press of Kentucky** je akademski nakladnik u američkom gradu Lexington, Kentucky, osnovan 1969. kao nasljednik *University of Kentucky Press*. Sveučilište je sponozoriralo akademske publikacije od 1943. Šest godina kasnije, izdavač je osnovan kao zasebna akademska agencija pod čelnikom sveučilišta, Bruce F. Denbo, koji je bio glavni urednik sve do 1978.

## Vanjske veze
* Zvanični website
This Boy's Life

***This Boy's Life*** () je američki igrani film snimljen 1993. godine u režiji Michaela Caton-Jonesa. Predstavlja adaptaciju istoimene knjige memoara Tobiasa Wolffa (čiji lik u filmu tumači mladi Leonardo DiCaprio). Radnja prikazuje njegovo odrastanje, odnosno život sa majkom (čiji lik tumači Ellen Barkin) koja se udala za novog muža (čiji lik tumači Robert De Niro), a za koga se ispostavi da je nasilnik.

U Srbiji je prikazan pod naslovom ***Dečakov život***.

## Uloge
* Leonardo DiCaprio ... Tobias "Toby" Wolff
* Robert De Niro ... Dwight Hansen
* Ellen Barkin ... Caroline Wolff Hansen
* Jonah Blechman  ... Arthur Gayle
* Eliza Dushku ... Pearl Hansen
* Chris Cooper ... Roy
* Carla Gugino ... Norma Hansen
* Zack Ansley ... Skipper Hansen
* Tracey Ellis ... Kathy
* Kathy Kinney ... Marian
* Tobey Maguire ... Chuck Bolger
* Sean Murray ... Jimmy Voorhees
* Lee Wilkof ... Direktor škole Skippy
* Bill Dow ... Zamjenik direktora škole
* Deanna Milligan i Morgan Brayton ... Silver Sisters

## Izvori

## Vanjske veze
* 
* 
* 
* 
* ''This Boy's Life'' film trailer at YouTube
Tobias Wolff

**Tobias Jonathan Ansell Wolff** (19. jun 1945) je američki književnik, najpoznatiji po memoarskim knjigama - *[[This Boy's Life (knjiga)|This Boy's Life]]* u kojoj je opisao svoje odrastanje u porodici nasilnog očuha te *[[In Pharaoh's Army]]* u kojoj je opisao svoju vojnu službu u Vijetanmskom ratu. Wolff je od 1980. do 1987. predavao književnost na Univerzitetu Syracuse gdje mu se među studentima našao i Tom Perrotta.

Po knjizi *[[This Boy's Life (knjiga)|This Boy's Life]]* snimljen je istoimeni film gdje je njegov lik tumačio Leonardo DiCaprio.

## Bibliografija

### romani
**[[Ugly Rumours (roman)|Ugly Rumours]]* (1975)
**[[The Barracks Thief]]* (1984) (novella) 
**[[Old School (roman)|Old School]]* (2003) 

### zbirke priča
**In the Garden of the North American Martyrs* (1981) 
**Hunters in the Snow* (1981)
**[[Back in the World (book)|Back in the World]]* (1985)
**The Collected Short Stories* 
**The Night in Question* (1997) 
**[[Our Story Begins: New and Selected Stories]]* (2008) 
**[[That Room]]* (2008)

### antologije
**Matters of Life and Death: New American Stories* (1983) 
**[[Best American Short Stories]]* (1994)
**The Vintage Book of Contemporary American Short Stories* (1994) 

### Publisticika
**[[This Boy's Life (knjiga)|This Boy's Life]]* (1989) 
**[[In Pharaoh's Army]]* (1994),  

### Novele
*

## Izvori

## Vanjske veze
*Profile at The Whiting Foundation
*Übermensch , an excerpt from the novel Old School in *[[Narrative Magazine]]* (Fall 2003)
*
*Stifled Truth, an appreciation of Wolff's publications to date, by Wyatt Mason in the London Review of Books
*Tobias Wolff reads his short story, "Say Yes" recorded at the Progressive Reading Series, San Francisco 2008
*'Old School', an interview with Tobias Wolff in the *[[Oxonian Review]]*
*
This Boy's Life (knjiga)

***This Boy's Life*** () je knjiga memoara američkog književnika Tobiasa Wolffa objavljena početkom 1989. godine. U njoj je opisao svoj život sa majkom Caroline "Rosemary" Wolff 1950-ih i 1960-ih, odnosno odrastanje u porodici nasilnog očuha Dwighta Hansena. Po knjizi je 1993. snimljen istoimeni igrani film gdje je Wolffov lik tumačio mladi Leonardo DiCaprio.

Godine 1994. je Wolff napisao svojevrsni nastavak knjige u obliku *[[In Pharaoh's Army]]* gdje opisuje svoja iskustva američkog vojnika u Vijetnamskom ratu.
Yale University Press

**Yale University Press** je sveučilišni nakladnik u američkom gradu New Haven, Connecticut, koji je  1908. osnovao George Parmly Day. Do 2009., tiskao je preko 6.000 knjiga, od kojih je osam nagrađeno Pulitzerovom nagradom.

## Reference

## Vanjske veze
* Zvanični website
Winnetou II

***Winnetou II*** () je zapadnonjemačko-jugoslavensko-francusko-italijanski vestern film snimljen 1964. godine u režiji Harald Reinla. Predstavlja nastavak filma *[[Winnetou I]]*, odnosno drugi dio trilogije posvećene apačkom poglavici Winnetouu (čiji lik tumači Pierre Brice). Radnja prikazuje kako se Winnetou i njegov bijeli pobratim, traper Old Shatterhand), čiji lik tumači Lex Barker), suprostavljaju naftnom tajkunu koji nastoji isprovocirati rat bijelaca sa Apačima kako bi preuzeo njihovu zemlju. Film je sniman na lokacijama u bivšoj Jugoslaviji koje su uključivale Postojnsku jamu, okolicu Splita i kanjon rijeke Cetine.

## Uloge
* Lex Barker ... Old Shatterhand
* Pierre Brice ... Winnetou
* Anthony Steel ... Bud Forrester
* Karin Dor ... Ribanna
* Klaus Kinski ... David 'Luke' Lucas
* Renato Baldini ... Puk. J.F. Merril
* Terence Hill ... Por. Robert Merril (kao Mario Girotti)
* Marie-Noëlle Barre ... Susan Merril (kao Marie Noëlle)
* Ilija Ivezić ... Red (kao Elija Ivejic)
* Velemir Chytil ... Carter
* Stole Arandjelovic ... Caesar
* Djordje Nenadovic ... Kap. Bruce (kao George Heston)
* Mirko Boman ... Gunstick Uncle
* Rikard Brzeska ... Tah-Sha-Tunga
* Eddi Arent ... Lord Castlepool

## Vanjske veze
* 
* 
* weitere Tonträger mit der Filmmusik
Vantaa (rijeka)

**Rijeka Vantaa** (finski: *Vantaanjoki*, švedski: *Vanda å*) je rijeka na jugu 
Finske duga 101 km.

## Geografija

Vantaa izvire iz Jezera Erkylänjärvi kod grada Hausjärvi, na nadmorskoj visini od 110 metra. Od tamo teče prema jugozapadu, zatim naglo skreće prema jugu i zatim gotovo pravocrtno teče do ušća u Finski zaljev kod grada Helsinkija

Kokemäenjoki ima prosječni protok od 16 m³/s, a za velikih suša samo 2 m³/s.

Sliv rijeke velik je 1685 km², Vantaa zajedno sa pritokama ima dužinu od 300 km, tu živi 1 100 000 stanovnika.

Vantaa ima brojne slapove i brzake, po jednom od njih - *Helsinginjoki*, oni su grad koji su osnovali 1550. na ušću rijeke u današnjem helsinškom predgrađu - Vanhakaupunki, nazvali **Helsingfors** (fors na švedskom znači *slap*) a to je današni Helsinki, koji se 1640. preselio na sadašnju lokaciju nešto južnije.

## Reference

## Vanjske veze

* ''Virkisty Vantaanjoella'' na portalu Vantaanjoki
Kokemäenjoki

**Kokemäenjoki** (švedski: *Kumo*) je rijeka na jugozapadu Finske, svojom dužinom od 121 km ona je 4 (5) u zemlji.

## Geografija

Kokemäenjoki izvire iz Jezera Liekovesi kod grada Sastamale, na nadmorskoj visini 
od 57,5metra. Od tamo teče prema jugozapadu, zatim skreće prema sjeverozapadu do ušća u Botnijski zaljev kod grada Pori, gdje ima veliki estuarij.

Kokemäenjoki ima prosječni protok od 240 m³/s, i visinski pad od 57,5 metar. 
Na svom toku rijeka jako meandrira, pa je nekad često plavilaa.

Zbog zaštite od poplava i iskorištavanja njenog hidroenergetskog potencijala izgrađene su brojne hidroelektrane; Äetsän i Tyrvään na slapovima Hartolan kod Sastamale, Kolsin kod Kokemäkija i Harjavallan na slapovima Pirilän.

## Reference

## Vanjske veze

* ''Kartta'' na portalu Kokemäenjoen käyttötieto
Među jastrebovima

***Među jastrebovima*** je zapadnonjemačko-jugoslavensko-francusko-italijanski vestern film snimljen 1964. godine u režiji Alfreda Vohrera. Temelji se na motivima romana Karla Maya, a protagonist je, uz apačkog poglavicu Winnetoua (koga glumi Pierre Brice), prvi put bijeli pustolov Old Surehand (čiji lik tumači Stewart Granger). Radnja prikazuje kako njih dvojica pokušavaju pronaći bandu razbojnika koja je, prerušena u Indijance, ubila majku i kćer. Granger će isti lik tumačiti u još nekoliko filmova, isto kao što će i Milan Srdoč ponoviti ulogu njegovog pomoćnika Old Wabblea.

## Uloge
* Stewart Granger – Old Surehand
* Pierre Brice – Winnetou
* Elke Sommer – Annie Dillman
* Götz George – Martin Baumann Jr.
* Walter Barnes – Martin Baumann Sr.
* Sieghardt Rupp – Preston
* Miha Baloh – Velečasni Weler
* Renato Baldini – Sudac Leader
* Terence Hill – Baker
* Gojko Mitić (naveden kao Georg Mitić) - Wokadeh 
* Milan Srdoč (Paddy Fox) – Old Wabble

## Vanjske veze
* 
* 
* weitere Tonträger mit Filmmusik
* Karl Mays ''Unter Geiern'' Kinoplakat bei kinoplakate.de
Der Schatz der Azteken

***Der Schatz der Azteken*** () je zapadnonjemačko-francusko-italijanski vestern film snimljen 1965. godine u režiji Roberta Siodmaka. Predstavlja adaptaciju romana *[[Waldrösche]]* Karla Maya. Protagonist, čiji lik tumači Lex Barker, je njemački ljekar koji dolazi u Meksiko za vrijeme francuske okupacije pomoći meksičkim ustanicima na čelu sa Benitom Juarezom (čiji lik tumači Fausto Tozzi). Originalno je bio zamišljen kao trilogija, ali su na kraju snimljena samo dva filma *Der Schatz der Azteken* i *[[Die Pyramide des Sonnengottes]]*. Za film su korištene lokacije u Španiji i bivšoj Jugoslaviji.

## Uloge
*Lex Barker ... Dr. Karl Sternau
*Gérard Barray ... Grof Alfonso di Rodriganda y Sevilla
*Rik Battaglia ... Kapetan Lazoro Verdoja
*Michèle Girardon ... Josefa
*Alessandra Panaro ... Rosita Arbellez
*Theresa Lorca ... Karja (kao Teresa Lorca)
*Fausto Tozzi ... Benito Juarez
*Hans Nielsen ... Don Pedro Arbellez
*Gustavo Rojo ... Poručnik Potoca
*Kelo Henderson ... Frank Wilson
*Jean-Roger Caussimon ... Maršal Bazaine
*Friedrich von Ledebur ... Grof Don Fernando di Rodriganda y Sevilla
*Jeff Corey ... Abraham Lincoln
*Antun Nalis
*Djordje Nenadovic ... Grof Embarez

## Vanjske veze
* 
* ''Der Schatz der Azteken'' bei Filmportal.de
* Tonträger mit der Filmmusik
Baz Luhrmann

**Mark Anthony** "**Baz**" **Luhrmann** (17. septembar 1962 - ) je australijski filmski režiser, scenarist i producent, poznat kao autor mjuzikala.

Tokom studija se upoznao sa Catherine Martin koja će dizajnirati kostime za sve njegove filmove. Sa njom se 1997. vjenčao te imaju dvoje djece.

## Filmografija

## Izvori

## Vanjske veze

* 
* Bazmark – Luhrmann official website
* ''Australia'' film website 
* Craig Armstrong (composer for ''Romeo + Juliet'' and ''Moulin Rouge'') 
* N° 5 the Film  as 17 MB mov
* short making of N° 5 the Film
Vuoksa

**Vuoksa** (ruski: *Вуокса*, finski: *Uusijärvi*) je protočno jezero sjevernog rukavca Rijeke Vuoksi u Rusiji.

## Karakteristike
Jezero Vuoksa leži na sjeverozapadu Lenjingradske oblasti, nedaleko od Jezera Ladoga i grada Priozerska, udaljeno nekih stotinjak km sjeverno od Sankt Peterburga.
 
Vuoksa leži na 4,84 metara nadmorske visine. Relativno je plitko, prosječne dubine 5 metara, najveća dubina mu je oko 25 metara. Dno je stjenovito, mjestimično pokriveno slojem mulja.

Vuoksa je najveće od niza jezera sjevernog rukavca Rijeke Vuoksi. Vrlo je razvedeno, s brojnim uvalama, rtovima i poluotocima - tako da ima vrlo amormni oblik, pomalo naliči na slovo H.

Jezero pokriva površinu od 108 km², od čega 15 km² otpada na otoke.

Od nekoliko stotina otoka  koliko ih ima na jezeru, najveći je Olenij (Jelenski). Veći dio njegove površine prekriven je šumama, ali ima i oranica i livada. Obala mu je vrlo razvedena brojnim stjenovitim uvalama. Do njega vozi trajekt sa poluotoka Marinsko, jer po njemu ima i cesta.

Ostali veći otoci su; Nikitinski, Skalisti, Medveži, Svetli, Holmisti, Uvod, Bolšoj Srednji i Čudni.

Bazen jezera je glacijalnog porijekla; što se vidi po tragovima glečera na obalnim stijenama.

Fluktuacije razine vode Jezera Vuoksa, ne prelaze 80 cm, najviše voda ima u maju.
Najviše vode donosi Rijeka Vuoksi, ali se u jezero ulijevaju i brojni potoci i rijeke.

Još početkom 19. vijeka iz jezera kod Priozerska je istjecala samo jedna rijeka u Jezero Ladogu, danas iz nje ističu dvije, veća 
koja se zove Vuoksi  i Tihaja.
Veći dug nekih 4,5 km protiče kroz grad Priozersk i uvire u Ladogu, dok manji Tihaja zavija prema sjeveru pa nakon toka od 
nekih 6&nbsp;km i on uvire u Ladogu.

Jezero Vuoksa svojim bistrim vodama i šumovitim obalama privlači dosta turista.

## Povezano
* Rijeka Vuoksi

## Reference

## Vanjske veze

* ''Карта озера Вуокса'' na portalu Vuoksa
Suhodolsko jezero

**Suhodolsko jezero** (ruski: *Суходо́льское озеро*) je jedno od jezera Rijeke Vuoksi u Rusiji.

Sve do 1950. zvano *Suvanto* po finskom *Suvantojärvi*

## Karakteristike
Suhodolsko jezero nalazi se na sjeverozapadu Lenjingradske oblasti, udaljeno nekih 95 km sjeverno od Sankt Peterburga.
 
Jezero leži na 7 metara nadmorske visine, vrlo je izduljeno 40 km od zapada prema istoku, široko od 3 – 4&nbsp;km, dubine  do 23 metara.

Jezero je nazvano - *Suhodolsko* zbog događaja koji se dogodio u proljeće 1918., kad je zbog velikog porasta vode i straha od poplave - na istočnom kraju prokopan kanal da odvede vode prema Jezeru Ladoga. Kanal je prokopan do rječice Vjun, koja je tekla do Ladoge, ali se zbog bure i valova toliko urušio da je voda pojurila iz jezera i za kratko vrijeme opala za 7 metara.

Tako se stvorio pojas suhe zemlje (суходол) na mjestu nekadašnjeg jezerskog dna širok oko 2&nbsp;km.

Nekadašnji kanal tako je postao rijeka Burnaja, duga 10 km, ona danas odvodi jezerske vode do Ladoge, a današnji sjeverni rukavac Rijeke Vuoksi, kojim su nekoć istjecale vode iz jezera više nije plovan do Suhodolskog jezera, jer je i njemu opao nivo voda.

## Povezano
* Rijeka Vuoksi

## Reference

## Vanjske veze
* ''Карта глубин и описание рыбалки'' na portalu Fishingpiter
Jason Momoa

**Džejson Momoa** (; 1. avgust 1979) je američki glumac, maneken, režiser, scenarista i producent. Najpoznatiji je po ulogama Ronona Deksa u seriji *[[Zvezdana kapija|Zvezdana kapija: Atlantida]]*, Kala Drogoa u seriji *[[Igra prestola (TV serija)|Igra prestola]]* i Konana u filmu *[[Konan varvarin (film iz 2011)|Konan varvarin]]* iz 2011. Godine 2014. bio je režiser, scenarista i producent filma *[[Road to Paloma|Put za Palomu]]*, u kome takođe tumači glavnu ulogu.

## Filmografija

## Reference

## Vanjske veze

*
Abigail Spencer

**Abigejl Spenser** (; 4. avgust 1981) američka je glumica poznata po ulogama u filmovima *[[Kauboji i vanzemaljci]]*, *[[Posednuće u Konektikatu 2: Duhovi Džordžije]]* i *[[Oz, veliki i moćni]]*, kao i u serijama *[[Anđeline oči]]*, *[[Ljudi sa Menhetna]]*, *[[Sestra Hotorn]]*, *[[Dva lica pravde]]* i *[[Rectify|Ispravljanje grešaka]]*.

## Reference

## Vanjske veze

*
*
Greta Gerwig

**Greta Gervig** (; 4. avgust 1983) američka je glumica koja je karijeru započela ulogama u projektima "mamblkor" filmskog pravca, čija je glavna karakteristika prirodnost dijaloga i glumačkih izvedbi. Više puta je nastupila u filmovima Džoa Svonberga, sa kojim je 2008. napisala i režirala dramu *[[Nights and Weekends|Noći i vikendi]]* u kojoj zajedno tumače glavne uloge.

Poznata je po ulogama u filmovima *[[Grinberg (film)|Grinberg]]* i *[[Franses Ha]]*, režisera Noe Baumbaha, koji su joj doneli nominacije za nagrade Spirit i Zlatni globus. Takođe je igrala sporedne uloge u mejnstrim filmovima *[[Bez obaveza]]* sa Natali Portman, *[[Artur (film)|Artur]]* sa Helen Miren i *[[Rimu, s ljubavlju]]* sa Džesijem Ajzenbergom.

## Reference

## Vanjske veze

*
Demián Bichir

**Demijan Bičir** (; 1. avgust 1963) je meksički glumac. Odrastao je u glumačkoj porodici Bičir, a glumom se počeo baviti od najmlađih dana. Godinama je igrao manje uloge u latinoameričkim telenovelama, sve dok 2011. nije privukao pažnju svetske javnosti nastupom u filmu *[[Bolji život (film iz 2011)|Bolji život]]*. Bio je nominovan za nagrade Oskar, Spirit i Nagradu Udruženja filmskih glumaca u kategoriji *Najbolji glumac u glavnoj ulozi*.

Bičir je nakon toga nastvio da gradi internacionalnu karijeru ulogama u filmovima *[[Divljaci (film iz 2012)|Divljaci]]*, *[[Žestoke devojke]]* i *[[Mačeta ubija]]* i seriji *[[Most (TV serija)|Most]]* iz 2013. u kojoj glumi detektiva Marka Ruiza.

## Filmografija

## Reference

## Vanjske veze
*
*Radio interview with Demián Bichir on *[[Fresh Air]]* discussing *The Bridge* (38 mins, 2013)
Wanda Ventham

**Wanda Ventham** (5. august 1935 - ) je britanska glumica, najpoznatiji po ulozi pukovnice Veronice Lake u SF-seriji *[[UFO (TV serija)|UFO]]*.

Od 1957. do 1974. je bila u braku sa glumcem Jamesom Tabernacleom sa kojim ima kćer Tracy. 1970. se na snimanju TV-serije *[[Family at War]]* upoznala sa glumcem Timothyjem Carltonom, za koga se udala 1976. godine i sa kojim je dobila sina Benedicta Cumberbatcha. Sve troje su zajedno nastupili u TV-seriji *[[Sherlock (TV serija)|Sherlock]]*.

## Izvori

## Vanjske veze
*
Mary-Louise Parker

**Meri-Luiz Parker** (; 2. avgust 1964) američka je glumica poznata po ulogama u serijama *[[Trava (TV serija)|Trava]]*, *[[Anđeli u Americi (mini-serija)|Anđeli u Americi]]* i *[[Zapadno krilo]]*, kao i filmovima *[[Red (film iz 2010)|Opasni penzioneri]]*, *[[Opasni penzioneri 2]]*, *[[Vreli dani u Alabami]]* i *[[Momci nisu bitni]]*. Dobitnica je nagrada Zlatni globus, Emi i Toni.

## Izvori

## Vanjske veze

* 
* 
* 
* Mary Louise Parker at Emmys.com
Frank (film)

***Frenk*** () je britansko-irski film iz 2014. režisera Larija Abramsona, u kome glume Donal Glison, Megi Džilenhol, Skut Makneri i Majkl Fasbender u naslovnoj ulozi.

Radnja filma prati mladića Džona koji se pridružuje muzičkom bendu „Soronprfbs“, čiji je frontmen misteriozni i ekscentrični Frenk. Priča je inspirisana likom i delom britanskog komičara i muzičara Krisa Sivija, koji je bio poznat pod pseudonimom Frenk Sajdbotom. Fasbender je tokom snimanja nosio veliku papirnu glavu sličnu Sajdbotomovoj.

*Frenk* je premijerno prikazan na Filmskom festivalu Sandens u januaru 2014, gde je naišao na dobar prijem kod kritičara. Kasnije je prikazan i na festivalima u Istanbulu, San Francisku, Sidneju, Los Anđelesu i Sarajevu, a američka bioskopska premijera zakazana je za 22. avgust.

## Uloge

## Reference

## Vanjske veze
* 
* 
* 
* 
* Frank, Official trailer at The Guardian
Miss Julie (film, 2014)

**Gospođica Julija** () je britansko–norveška filmska drama, zasnovana po motivima istoimenog naturalističkog komada Augusta Strindberga. Film je  napisala i režirala Liv Ulman, a naslovna uloga poverena je Džesiki Častejn. Premijerno je prikazan na filmskom festivalu u Torontu u septembru 2014.

## Radnja
Jedne letnje noći 1890. godine, u norveškom okrugu Fermana, na imanju anglo-irskog aristokrate, gospođica Julija, njegova ćerka i naslednica imanja, pokušava da zavede batlera. Njihova afera poigraće se sa ustaljenim emotivnim i klasnim odnosima koji vladaju u kući.

## Uloge

## Reference

## Reference

## Vanjske veze
*
Jagten

***Lov*** (; ) je danski film iz 2012. režisera Tomasa Vinterberga u kome glavnu ulogu tumači Mads Mikelsen. Radnja se odvija u malom danskom gradiću u periodu oko Božića i prati čoveka koji postaje meta masovne histerije nakon što je nepravedno optužen za zlostavljanje devojčice u vrtiću gde radi kao vaspitač.

*Lov* je premijerno prikazan na Filmskom festivalu u Kanu 2012, gde je Mikelsen osvojio nagradu za najboljeg glumca. Sam film je osvojio brojna druga priznanja uključujući nagradu Nordijskog filmskog saveta za najbolji film. Takođe je bio nominovan za Oskara i BAFTU u kategoriji „Najbolji strani film“, a trenutno se nalazi na listi 250 najboljih filmova sajta IMDb.

## Reference

## Vanjske veze
* 
* 
* 
* 
* 
*